एपिस मॅलिफेरा ही मधमाश्यांची जात आता पाळीव झाली आहे. या मधमाशीच्या [[जनुकीय आराखडा|जनुकीय आराखड्याचा]] पूर्ण अभ्यास झाला आहे. उष्ण [[पूर्व आफ्रिका|पूर्व आफ्रिकेमध्ये]] याची उत्पत्ती झाली. [[उत्तर युरोप]] आणि पूर्वेकडे आशियामधून ती [[चीन]]मध्ये पसरली. या मधमाशीस युरोपियन, पश्चिमेकडील किंवा कॉमन मधमाशी म्हणतात. या मधमाशीच्या अनेक उपजाती आहेत. त्या स्थानिक भौगोलिक हवामानाप्रमाणे बदलल्या आहेत. या माशीपासून बकफास्ट बी नावाची संकरित मधमाशी तयार केलेली आहे. स्थानपरत्वे वर्तन, रंग आणि शरीररचना यामध्ये उपजातींमध्ये बदल आढळतो. 

एपिस मधमाशीचा उगम थोडा अनिश्चित असला तरी मायोसीन काळाच्या शेवटी मूळ मधमाशीपासून ही जात वेगळी झाली असा सिद्धान्त मांडला जातो. गुहेमधील मधमाश्या या पूर्व आफ्रिका आणि पूर्व आशिया या दोन्हीमधील [[वाळवंटीकरण|वाळवंटीकरणाचा]] परिणाम आहे असे समजले जाते. वाळवंटीकरणामुळे [[वृक्ष]] नाहीसे झाले, पोळे बांधण्यासाठी आवश्यक झाडे नाहीशी झाल्याने दोन्ही वेगळ्या झालेल्या समूहांमधील जनुक संक्रमण थांबले. शेवटच्या [[हिमयुग|हिमयुगाचा]] आणि प्रारंभीच्या प्लाइस्टोसीन काळातील हा परिणाम आहे. हजारो वर्षापासून केलेल्या [[मधमाशी पालन|मधमाशी पालनामुळे]] पश्चिम युरोपियन मधमाशीमध्ये उत्क्रांतीचा वेग वाढला. 

[[अमेरिका|अमेरिकेमध्ये]] एकही मुळची मधमाशी नाही. १६२२मध्ये युरोपियन वसाहतीबरोबर एपिस मेलिया मॅलिफेरा ही गडद रंगाची मधमाशी अमेरिकेत आणली. या पाठोपाठ इटलीमधून एपिस मेलिया लिग्विस्टिका आणि इतर मधमाश्या आणल्या गेल्या. वसाहतीबरोबर मधमाशीवर अवलंबून असलेली पिके लावली गेली. सध्या अमेरिकेत वन्य मधमाश्या म्हणून ओळखल्या जाणाऱ्या मधमाश्या कॉलनीमधील बाहेर पडलेल्या मधमाश्या आहेत. गवताळ मैदानात त्या मोठ्या वेगाने वसाहतींबरोबर पसरल्या. कित्येक वर्षे [[रॉकी पर्वत]] ओलांडणे त्याना शक्य झाले नव्हते. १९५०च्या सुमारास मधमाश्या जहाजांतून [[कॅलिफोर्निया]]मध्ये दाखल झाल्या.

मोबाईलचे परिणाम
एपिस मॅलिफेरा
परागीभवन
मधमा्श्यांचा उगम